Ո Ր Ո Շ ՈՒ Մ

Կատարողական վարույթը կասեցնելու մասին

29.10.2015թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի ավագ հարկադիր կատարող` արդարադատության մայոր Մհեր Խուրշուդյանս ուսումնասիրելով 17.06.2015թ. վերսկսված թիվ 00587960 կատարողական վարույթի նյութերը`

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 14.04.2015թ. տրված թիվ ԵԿԴ-0252/17/15 կատարողական թերթի համաձայն կողմերի` «ՆԵԼԳԱ» ՍՊԸ-ի, Արմեն Գառնիկի Խաչատրյանի, Արսեն Գառնիկի Խաչատրյանի, Գառնիկ Սերյոժայի Խաչատրյանի և Լուիզա Պապիյանցի միջև 13.07.2011թ. կնքված գլխավոր վարկային թիվ 069 պայմանագրի թիվ 9 հավելված հանդիսացող 29.03.2013թ. կնքված թիվ 033-415Ի վարկային պայմանագրի համաձայն կնքված հաշտության համաձայնությունը «ՆԵԼԳԱ» ՍՊԸ-ից, Արմեն Գառնիկի Խաչատրյանից, Արսեն Գառնիկի Խաչատրյանից և Գառնիկ Սերյոժայի Խաչատրյանից համապարտության կարգով հօգուտ «Յունիբանկ» ՓԲԸ-ի 7.462.433,15 ԱՄՆ դոլար վարկի գումարի, համաձայն վարկային պայմանագրի հաշվարկվող տոկոսների և տույժերի և 1.500.000 ՀՀ դրամ որպես նախապես վճարված արբիտրաժային վճարի բռնագանձման պահանջով:

«Յունիբանկ» ՓԲԸ-ի նկատմամբ 29.01.2015թ. դրությամբ «ՆԵԼԳԱ» ՍՊԸ-ի ընդհանուր պարտքը կազմում է 7.788.543 ԱՄՆ դոլար և 1.500.000 ՀՀ դրամ` որպես նախապես վճարված արբիտրաժային վճարի գումար:

«ՆԵԼԳԱ» ՍՊԸ-ն պարտավորվում է սկսած 23.08.2015թ.-ից մինչև 30.03.2020թ. ներառյալ 7.788.543 ԱՄՆ դոլարի և դրա դրա նկատմամբ տարեկան 13% տոկոսագումարների մարումները կատարել յուրաքանչյուր ամսվա 23-ին համաձայն սույն հաշտության համաձայնության անբաժանելի մաս կազմող հավելվածի:

Բռնագանձումը տարածել սույն հաշտության համաձայնության 9-րդ կետում նշված գրավի առարկա հանդիսացող անշարժ գույքերի, իսկ դրանց անբավարարության դեպքում պատասխանողներ «ՆԵԼԳԱ» ՍՊԸ-ին, Արմեն Գառնիկի Խաչատրյանին, Արսեն Գառնիկի Խաչատրյանին և Գառնիկ Սերյոժայի Խաչատրյանին սեփականության իրավունքով պատկանող այլ գույքի, այդ թվում նաև դրամական միջոցների վրա:

Պարտապաններից բռնագանձել նաև բռնագանձման ենթակա գումարի հինգ տոկոսը, որպես կատարողական գործողությունների կատարման ծախսի գումար:

Կատարողական գործողությունների ընթացքում արգելանք է դրվել Արսեն Գառնիկի Խաչատրյանին սեփականության իրավունքով պատկանող գրավի առարկա հանդիսացող **Երևան քաղաքի, Եղվարդի խճուղի հ. 136 սննդի և հասարակական սպասարկման օբեկտի, Քոչինյան փողոց թիվ 13/13 վարչական մասնաշենքի արտադրամասի և 13/25 վարչական մասնաշենքի, Սայաթ-Նովա պողոտայի 40 շենքի թիվ 82/11, 82/20 և 82/19 շինությունների, Կենտրոն տերյան փողոցի 8 շենքի 1 նկուղի, ՀՀ Կոտայքի մարզ Վերին Պտղնի համայնքի Նոր Թաղամաս 1 փողոցի տուն 10 հասցեում գտնվող և ՀՀ Կոտայքի մարզ Ձորաղբյուր գյուղի Բարեկամության փողոցի թիվ 44 բնակելի տուն հասցեում գտնվող անշարժ գույքերի, Լուիզա Միխայիլի Պապիյանցին սեփականության**

**իրավունքով պատկանող Երևան քաղաքի Նոր Նորք համայնքի, Նորքի 1մ/շ 36 շենքի թիվ 2 բնակարան հասցեում գտնվող գրավի առարկա հանդիսացող անշարժ գույքի վրա:**

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան «ՆԵԼԳԱ» ՍՊԸ-ի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 17.06.2015թ. վերսկսված թիվ 00587960 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճենն ուղարկել կողմերին:

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Ավագ հարկադիր կատարող Մ.Խուրշուդյան